El PS aposta per subvencionar l’ús del bus per fer del transport un autèntic servei públic | Partit Socialdemòcrata
El Partit Socialdemòcrata (PS) apostarà de forma ferma per convertir el transport en una política pública per fomentar la seva utilització. Així ho ha explicat el candidat a cap de Govern de la formació, Pere López, que ha avançat la voluntat de crear una xarxa eficient, amb títols integrats i subvencionats de forma important des del Govern, línies nocturnes i més informació a les parades. El cap de llista també ha exigit a l’executiu actual, en funcions, que no resolgui el concurs convocat per a la nova distribució de línies, ja que, com ha afirmat, és un model totalment oposat al que defensen els socialdemòcrates.